**Кузнецова Валентина Георгиевна** (йина 1949 8 февраль , Воскресенски, Башкирийн АССР) — XX - XXI бӀешерашкара советийн а, российн а, Башкортостанан а декоративан-прикладни говзаллин исбаьхьалча. Башкирийчоьнан хьакъ долу исбаьхьалча (1998). 1983 шарахь дуьйна РФ Исбаьхьалчин бертан декъашхо. Российн Исбаьхьаллин Академин декъашхо-корреспондент (2012).

Биографи
--------

Кузнецова Валентина Георгиевна йина 1949 шеран 8 февралехь Республика Башкортостанан Мелеузан кӀоштара Воскресенски эвлахь.

1968 шарахь чекхдаьккхира Уфан говзаллийн доьшийлан исбаьхьаллин дакъа, 1975 шарахь — Петарбухера И. Е Репинан цӀарах Ӏаламдилларан, скульптуран, архитектурин институтан говзаллийн теорин а, историн а факультет.

1968 шарахь дуьйна хьийхира берийн исбаьхьаллин ишколехь Стерлитамак гӀалахь, 1979—1988 шерашкахь — Уфара М. И. Калининан цӀаран оьздангаллин цӀийнан сурт дилларан говзаллин студин куьйгалхо. 2000 шарахь дуьйна йеха Москохахь, исбаьхьаллин студешкахь хьехархо болх беш йу.

Валентина Георгиевнас болх бо керамикица (сацкъар-латта, кхийра, фаянс), йо кхийра скульптураш, кхабанаш, хедарш, лелабо пенаш кечдаран белхаш.

Цуьнан белхаш ду Йоккхачу Пачхьалкхан исбаьхьаллин музей чохь, Воскресенскийн суьртийн галерейхь, «Мирас» а, «Урал» а галерейшкахь, Третьяковскийн галерейхь, Москохара Йерригроссийн декоративан-прикладни халкъан говзаллин музейхь, доларчу гуламашкахь.

Белхаш
------

Жима скульптуран агаран белхаш «Салима-апа йоьӀца» (1985); «Галина. Аьхке», (2003), «Уггаре дезаниг», (1997); «Ноналла. Лаьтташ йолу», (1999), «Сан да-нана», «Сан нана», «Автопротрет», «Аьхке», «Зударий-машарбийриш», «Пётр а, Февронья ».

Мифологин а, фантастикан а вастийн цикл: «Вила-паччахь-аьзни», «БӀаьсте-бере-аьзни», кхин а. Белхан сери «КӀиранден дахар».

Башкортостанан а, Российн а гӀаланашкахь йукъараллин гӀишлошна монументан-декоративан кхолламаш бо.

Гайтамаш
--------

Кузнецова Валентина Георгиевна — республикин, зонийн, регионийн, регионашна йукъара, йерригроссийн, йерригсоюзан, дозанал арахьара гайтамийн декъашхо йу 1977 шарахь дуьйна, берриг 200 гергга гайтамехь хилла.

* Йерригсоюзан кегийрхойн Сийлахь Октябран 60 шо кхачарна лерина гайтам (1977)
* Йерригроссийн «Сийлахь Октябран 60 шо кхачар» цӀе йолу гайтам (1977)
* Йерригсоюзан «Советийн Мехкан Къона гварди» цӀе йолу гайтам (1978)
* Йерригроссийн «Российн къона исбаьхьалчаш» цӀе йолу гайтам (1978)
* Зонан «Урал Социалистийн» цӀе йолу гайтам (1979)
* Йерригсоюзан къона исбаьхьачийн гайтам (1980)
* «Советийн Росси−6» гайтам (1980)
* Йерригроссийн «Хьоме махкахула» цӀе йолу гайтам (1981)
* Йерригроссийн дӀасалело «Хьоме махкахула» цӀе йолу гайтам (1982)
* «Советийн Росси−7» гайтам (1985)
* Зонан «Урал Социалистийн» цӀе йолу гайтам (1985)
* Йерригроссийн «Хьоме махкахула» цӀе йолу гайтам (1987), кхин а.

Долара гайтамаш хилла: Стерлитамакехь (1979, 1994), Уфахь (1992, 1996, 1997, 1998), Салаватехь (1993—1994), Москохахь (1994, 1996, 1997, 1998, 2001, 2006, 2007), Прагехь (1998), Екатеринбургехь (1999), Липецкехь (2005).

СовгӀаташ а, цӀераш а
---------------------

Башкирийчоьнан хьакъ долу исбаьхьалча (1998).

Российн исбаьхьаллийн академин диплом (1998).

Российн исбаьхьаллийн академин детийн мидал (2007).

Билгалдахарш
------------

1. ↑  Работы Валентины Кузнецовой — Форум Портала коллекционеров UUU

Хьажоргаш
---------

* Кузнецова Валентина Георгиевна (оьр.).  ГАУН РБ «Башкирская энциклопедия» (2013). Теллина 2017 шеран 25 апрелехь.
* Ро Втоо «Союз Художников России» Республики Башкортостан
* Архивированная копия(ТӀе цакхочу хьажорг — *истори*). Архивйина хьалхара хьостан чуьра 2014 шеран 23 июлехь. Теллина 2014 шеран 19 мартехь.
* Самобытный авторский почерк Валентины Кузнецовой (к юбилею известного художника) // ОБЩЕСТВО | новости башинформ.рф
* 404: СТРАНИЦА НЕ НАЙДЕНА(ТӀе цакхочу хьажорг)
* КУЗНЕЦОВА Валентина Георгиевна
* КУЗНЕЦОВА В. Г. | Официальный сайт детской художественной школы